**CABINET PRIMAR**

**Nr.75319/06.08.2024**

**REFERAT DE APROBARE**

La Proiectul de hotărâre privind delegarea temporară a dreptului de administrare către Județul Bistrița – Năsăud, a unor suprafețe de teren, proprietatea publică a municipiului Bistrița, în vederea executării lucrări de ”Reabilitare DJ151 KM 45+810-126+736, limită județ Mureș-Bistrița, județul Bistrița-Năsăud”, finanțat prin Programul Operațional Regional 2021-2027

Prin adresa nr. IIIBa/15382/30.07.2024 înregistrată la Primăria municipiului Bistrița cu nr.75335/06.08.2024, Consiliul județean solicită darea în administrare temporară a unor imobile teren cu destinația de drum ,proprietatea publică a municipiului Bistrița ,în vederea executări lucrări de ”Reabilitare DJ151, KM 45+810-126+736, limită județ Mureș-Bistrița, județul Bistrița-Năsăud”, finanțat prin Programul Operațional Regional 2021-2027.

Administrarea drumurilor de interes local se asigură de către consiliile locale pe raza administrativ-teritorială a acestora, inclusive a sectoarele de drumuri judeţene, situate în intravilanul localităţilor urbane.

Pentru realizarea de lucrări de reabilitare sau modernizare, sectoarele de drum situate în intravilanul sau extravilanul localităţi pot fi preluate temporar în administrarea autorităţilor administraţiei publice locale, la solicitarea acestora, cu acordul administratorului drumului. Suprafețele solicitate de către Consiliul Județean Bistrița -Năsăud sunt proprietate publică a municipiului Bistrița ,aflate în administrarea consiliului local al municipiului Bistrița

Delegarea temporară a dreptului de administrare se face pe bază de protocol de delegare temporară a dreptului de administrare, cu indicarea expresă a începutului, respectiv încetării delegării temporare a dreptului de administrare, la solicitarea unităţii administrativ-teritoriale sau a administratorului drumului, după caz, încheiat între unităţile administrativ-teritoriale, prin consiliile locale/judeţene respective şi administratorul drumului.

Potrivit art.22 alin. 2 și alin.3, delegarea temporară a dreptului de administrare are loc exclusiv pe durata realizării lucrărilor de reabilitare sau modernizare a sectoarelor de drum,iar la data încetării delegării temporare a dreptului de administrare, sectoarele de drum se predau pe bază de protocol de predare-preluare administratorului drumului.

Având în vedere ca imobilele solicitate sunt proprietate publică a municipiului Bistrița, iar consiliul local al municipiului Bistrița este administrat, în temeiul prevederilor Ordonanței de Urgență a Guvernului nr.57/2019 privind Codul administrativ, cu modificările și completările ulterioare, ale Noului Cod Civil, propun aprobarea Proiectului de hotărâre privind acordul de dare în administrare temporară în favoarea Consiliului Județean,Bistrița Năsăud ,a unor suprafețe de teren proprietatea publică a municipiului Bistrița, în vederea executării lucrări de : ”Reabilitare DJ151,KM 45+810-126+736, limită județ Mureș-Bistrița, județul Bistrița-Năsăud”,finanțat prin Programul Operațional Regional 2021-2027, în forma prezentată.

**Primarul municipiului Bistrița,**

**Ioan TURC**

MV/2ex.